CELEX: 32005R2114
Language: fi
Date: 2005-12-13 00:00:00
Title: Neuvoston asetus (EY) N:o 2114/2005, annettu  13 päivänä joulukuuta 2005 , vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Euroopan yhteisön ja Korean tasavallan välisen, kirjeenvaihtona tehdyn sopimuksen täytäntöönpanemisesta

23.12.2005   
            
            
               FI
            
            
               Euroopan unionin virallinen lehti
            
            
               L 340/1
            
         
      NEUVOSTON ASETUS (EY) N:o 2114/2005,
   annettu 13 päivänä joulukuuta 2005,
   vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Euroopan yhteisön ja Korean tasavallan välisen, kirjeenvaihtona tehdyn sopimuksen täytäntöönpanemisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan,
   ottaa huomioon komission ehdotuksen,
   sekä katsoo seuraavaa:
   Vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Euroopan yhteisön ja Korean tasavallan välisen sopimuksen tekemisestä kirjeenvaihtona 13 päivänä joulukuuta 2005 tehdyllä neuvoston päätöksellä 2005/929/EY (1) neuvosto hyväksyi yhteisön puolesta kyseisen sopimuksen tarkoituksenaan saattaa päätökseen GATT 1994 -sopimuksen XXIV artiklan 6 kohdan mukaisesti käynnistetyt neuvottelut,
   ON ANTANUT TÄMÄN ASETUKSEN:
   1 artikla
   Tämän asetuksen liitteessä esitettyjä tulleja sovelletaan ilmoitettuna ajanjaksona.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä joulukuuta 2005.
      
         
            Neuvoston puolesta
         
         
            Puheenjohtaja
         
         J. GRANT
         
      
   
   
      (1)  Katso tämän virallisen lehden sivu 61.
   
      LIITE
      Sen estämättä, mitä yhdistetyn nimikkeistön tulkintasäännöissä määrätään, tavaran kuvauksen sanamuotoa on pidettävä ainoastaan ohjeellisena, ja myönnytykset määräytyvät tämän liitteen osalta CN-koodien sisällön mukaan, sellaisina kuin ne ovat tämän asetuksen antamishetkellä. Kun CN-koodin edellä on ”ex”, myönnytykset määritetään sekä CN-koodin että sitä vastaavan kuvauksen sisällön perusteella.
      Toinen osa
      Tullitaulukko
      
                  CN-koodi
               
               
                  Tavaran kuvaus
               
               
                  Tulli
               
            
                  3903 19 00
               
               
                  Polystyreeni, alkumuodossa (muu kuin soluuntuva)
               
               
                  Alennettu tulli 4,0 prosenttia (1)
                  
               
            
                  8521 10 30
               
               
                  Magneettinauhatyyppiset, myös samaan ulkokuoreen yhdistetyin videovirittimin varustetut videosignaalien tallennus- tai toistolaitteet, joissa käytetään nauhaa, jonka leveys on enintään 1,3 cm, jolloin ääntä tallennettaessa tai toistettaessa nauhan nopeus on enintään 50 mm sekunnissa, muut kuin siviili-ilma-aluksissa käytettävät
               
               
                  Alennettu tulli 13,0 prosenttia (1)
                  
               
            
                  8525 40 99
               
               
                  Muut videokameranauhurit, muut kuin sellaiset, joilla voidaan tallentaa ainoastaan televisiokameralla otettua kuvaa ja ääntä
               
               
                  Alennettu tulli 12,5 prosenttia (2)
                  
               
            
                  8527 31 91
               
               
                  Muut yleisradiovastaanottimet, myös radiopuhelin- tai radiolennätinvastaanottimina toimivat, joihin on yhdistetty äänen tallennus- tai toistolaitteet ja joissa on laserlukujärjestelmä, muut kuin ne, joissa on samassa ulkokuoressa yksi tai useampi kaiutin
               
               
                  Alennettu tulli 11,4 prosenttia (1)
                  
               
            
         (1)  Yllä mainittuja alennettuja tulleja on määrä soveltaa kolmen vuoden ajan tai siihen saakka, kun Dohan neuvottelukierroksen tulosten täytäntöönpanossa saavutetaan yllämainittu tullimaksutaso, riippuen siitä, kumpi ajankohdista on aikaisempi.
      
         (2)  Yllä mainittua alennettua tullia on määrä soveltaa neljän vuoden ajan tai kunnes Dohan neuvottelukierroksen tulosten täytäntöönpanossa saavutetaan yllämainittu tullimaksutaso, riippuen siitä, kumpi ajankohdista on aikaisempi.